**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**NR. \_\_\_\_\_\_\_\_/\_\_\_\_\_\_\_.2023**

**PROIECT DE HOTĂRÂRE**

**privind rectificarea bugetului general consolidat al Judeţului Satu Mare pe anul 2023**

Consiliul Judeţean Satu Mare,

având în vedere Referatul de aprobare nr. \_\_\_\_\_\_\_\_/\_\_\_\_\_\_\_2023 al preşedintelui Consiliului Judeţean Satu Mare, anexat prezentului proiect de hotărâre,

luând în considerare prevederile art. 2 alin. (1) pct. 50 şi 51, alin. (2), (3), (4), (5), ale art. 3 alin. (1), art. 13, art. 19 alin. (2), precum și ale art. 20 alin. (1) lit. k) din Legea nr. 273/2006 privind finanţele publice locale, cu modificările şi completările ulterioare,

în temeiul prevederilor art. 173 alin. (1) lit. b), d), ale alin. (3) lit. a), ale alin. (5), precum şi cele ale art. 182 alin. (4) cu trimitere la art. 139 alin. (3) lit. a), precum și cele ale art. 196 alin. (1) lit. a) din Ordonanța de urgență a Guvernului României nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

1. Se aprobă bugetul general consolidat al Judeţului Satu Mare pe anul 2023, potrivit anexei nr. I.
2. Se aprobă bugetul local de venituri și cheltuieli al Judeţului Satu Mare pe anul 2023 la nivelul sumei de **533.025,30 mii lei** la partea de venituri, respectiv la nivelul sumei de **583.504,70 mii lei** la partea de cheltuieli potrivit anexelor nr. II, 1.1/1, 1.1/16, 1.1/26, 1.1/30, 1.3 și 1.4.
3. Se rectifică repartizarea pe unităţi spitaliceşti a unor sume prevăzute la capitolul 66.02-Sănătate, conform anexei nr. 1.7.
4. Se aprobă rectificarea listei obiectivelor de investiţii, repartizate Filarmonicii Dinu Lipatti Satu Mare, finanţate din alocaţii bugetare şi din venituri proprii pe anul 2023, conform anexei nr. 2.2/2.
5. Se aprobă rectificarea listei obiectivelor de investiţii, repartizate Spitalului Orăşenesc Negreşti-Oaş, finanţate din alocaţii bugetare şi din venituri proprii pe anul 2023, conform anexei nr. 2.4/2.
6. Se aprobă rectificarea bugetului de venituri şi cheltuieli pe anul 2023 al Centrului Judeţean pentru Conservarea şi Promovarea Culturii Tradiţionale Satu Mare, precum și rectificarea listei obiectivelor de investiţii, repartizate Centrului Judeţean pentru Conservarea şi Promovarea Culturii Tradiţionale Satu Mare, finanţate din alocaţii bugetare şi din venituri proprii pe anul 2023, conform anexelor nr. 2.7/1 și 2.7/2.
7. Anexele nr. I, II, 1.1/1, 1.1/16, 1.1/26, 1.1/30, 1.3, 1.4, 1.7, 2.2/2, 2.4/2, 2.7/1 și 2.7/2 fac parte integrantă din prezenta hotărâre.
8. Ordonatorii de credite ai instituţiilor publice subordonate Consiliului Judeţean Satu Mare, răspund pentru modul de utilizare, în conformitate cu dispoziţiile legale, a sumelor alocate prin prezenta hotărâre.
9. Cu ducerea la îndeplinire a prezentei hotărâri se încredinţează direcţiile de specialitate din cadrul aparatului Consiliului Judeţean Satu Mare, instituţiile publice finanţate integral sau parţial din bugetul local al Judeţului Satu Mare, menţionate în anexele la prezenta hotărâre.
10. Prezenta hotărâre se comunică cu Direcția Economică, Direcția Tehnică și Direcția Dezvoltare Regională din cadrul aparatului de specialitate al Consiliului Judeţean Satu Mare, instituţiile publice finanţate integral sau parţial din bugetul local al Judeţului Satu Mare, menţionate în anexele la prezenta hotărâre, precum şi cu Administraţia Judeţeană a Finanţelor Publice Satu Mare.

Satu Mare, la \_\_\_\_\_\_\_\_\_\_\_\_\_

**INIŢIATOR**

**PREŞEDINTE, AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

###### Red/Tehn. VE

5 ex.