###### ROMÂNIA

**JUDEŢUL SATU MARE**

###### CONSILIUL JUDEŢEAN SATU MARE

## **Direcţia economică**

**Nr. \_\_\_\_\_\_\_/\_\_\_\_\_\_2023**

# **RAPORT DE SPECIALITATE**

**privind rectificarea bugetului general consolidat al Judeţului Satu Mare pe anul 2023**

În conformitate cu prevederile art. 2 alin. (1) pct. 50 şi 51, alin. (2), (3), (4), (5), ale art. 3 alin. (1), art. 13, art. 19 alin. (2), precum și ale art. 20 alin. (1) lit. k) din ***Legea nr. 273/2006 privind finanţele publice locale, cu modificările şi completările ulterioare***:

- *secţiunea de funcţionare* este partea de bază, obligatorie, a bugetelor locale ale comunelor, oraşelor, municipiilor, sectoarelor municipiului Bucureşti, judeţelor şi municipiului Bucureşti, a bugetelor instituţiilor publice finanţate integral sau parţial din bugetele locale, după caz precum și a bugetelor instituţiilor publice finanţate integral din venituri proprii; care cuprinde veniturile necesare finanţării cheltuielilor curente pentru realizarea competenţelor stabilite prin lege, precum şi cheltuielile curente respective ***(art. 2 alin. (1) pct. 50)***;

- *secţiunea de dezvoltare* este partea complementară a bugetelor locale ale comunelor, oraşelor, municipiilor, sectoarelor municipiului Bucureşti, judeţelor şi municipiului Bucureşti, a bugetelor instituţiilor publice finanţate integral sau parţial din bugetele locale, după caz precum și a bugetelor instituţiilor publice finanţate integral din venituri proprii, care cuprinde veniturile şi cheltuielile de capital aferente implementării politicilor de dezvoltare la nivel naţional, regional, judeţean, zonal sau local, după caz ***(art. 2 alin. (1) pct. 51)***;

*- Veniturile secţiunii de funcţionare cuprind* ***(art. 2 alin (2))****:*

a) veniturile proprii, cu excepţia veniturilor din valorificarea unor bunuri, sumelor reprezentând amortizarea mijloacelor fixe şi a sumelor aferente depozitelor speciale pentru construcţia de locuinţe;

b) veniturile proprii ale instituţiilor publice locale finanţate integral sau parţial din venituri proprii;

c) subvenţii pentru finanţarea cheltuielilor curente;

d) sume defalcate din unele venituri ale bugetului de stat pentru finanţarea cheltuielilor curente;

e) venituri din împrumuturi acordate instituţiilor şi serviciilor publice locale sau activităţilor finanţate integral din venituri proprii;

f) vărsăminte din secţiunea de funcţionare pentru finanţarea secţiunii de dezvoltare, care se reflectă cu valoare negativă.

*- Cheltuielile secţiunii de funcţionare sunt următoarele* ***(art. 2 alin (3))****:*

a) cheltuieli de personal;

b) bunuri şi servicii;

c) dobânzi;

d) subvenţii;

e) transferuri curente între unităţile administraţiei publice;

f) alte transferuri pentru cheltuieli curente;

g) asistenţă socială;

h) rambursări de credite;

i) alte cheltuieli;

j) împrumuturi pentru instituţii şi servicii publice locale sau activităţi finanţate integral din venituri proprii.

*- Veniturile secţiunii de dezvoltare sunt următoarele* ***(art. 2 alin (4))****:*

a) vărsăminte din secţiunea de funcţionare;

b) sume rezultate din valorificarea unor bunuri, sume reprezentând amortizarea mijloacelor fixe şi sume aferente depozitelor speciale pentru construcţia de locuinţe;

c) subvenţii pentru cheltuieli de capital;

d) sume defalcate din unele venituri ale bugetului de stat pentru finanţarea cheltuielilor de capital;

e) sume primite de la Uniunea Europeană şi/sau alţi donatori în contul plăţilor efectuate şi prefinanţări.

*- Cheltuielile secţiunii de dezvoltare sunt următoarele* ***(art. 2 alin (5)):***

a) cheltuieli de capital;

b) proiecte cu finanţare din fonduri externe nerambursabile de postaderare;

c) transferuri pentru cheltuieli de capital;

d) alte transferuri interne pentru cheltuieli de capital;

e) rambursarea împrumuturilor contractate pentru implementarea proiectelor cu finanţare externă nerambursabilă de postaderare, prevăzută a fi realizată din sumele rambursate.

- *Veniturile şi cheltuielile bugetului local al judeţului*, ale bugetelor instituţiilor publice finanţate integral sau parţial din bugetele locale, după caz, precum și ale bugetelor instituţiilor publice finanţate integral din venituri proprii, cumulate la nivelul unităţii administrativ-teritoriale, alcătuiesc bugetul general al județului care, după consolidare, prin eliminarea transferurilor de sume dintre bugete, va reflecta dimensiunea efortului financiar public, în anul respectiv, în unitatea/subdiviziunea administrativ-teritorială şi starea de echilibru sau dezechilibru ***(art. 3 alin (1)).***

- Cheltuielile unui buget se acoperă integral din veniturile bugetului respectiv, inclusiv excedentul anilor precedenţi respectându-*se principiul echilibrului bugetar* ***(art. 13).***

- Pe parcursul exerciţiului bugetar, autorităţile deliberative pot aproba *rectificarea* bugetului local al judeţului, ale bugetelor instituţiilor publice finanţate integral sau parţial din bugetele locale, după caz, *ca urmare a unor propuneri fundamentate ale ordonatorilor principali de credite* ***(art. 19 alin. (2))***.

La ***art. 20 alin. (1) lit. k)*** din Legea nr. 273/2006 privind finanţele publice locale, cu modificările şi completările ulterioare se menționează faptul că autorităţile administraţiei publice locale îndeplinesc şi alte atribuţii, competenţe şi responsabilităţi în ceea ce priveşte finanţele publice locale prevăzute de dispoziţiile legale.

În baza prevederilor art. 173 alin. (1) lit. b) și d), ale alin. (3) lit. a), ale alin. (5), precum şi cu cele ale art. 182 alin. (4) cu trimitere la art. 139 alin. (3) lit. a), coroborate cu cele ale art. 196 alin. (1) lit. a) din **Ordonanța de urgență a Guvernului României nr. 57/2019 privind Codul administrativ,** **cu modificările și completările ulterioare**:

- Pentru *îndeplinirea atribuţiilor privind dezvoltarea economico-socială a judeţului* ***(art.173 alin. (1) lit. b))***, consiliul judeţean aprobă, la propunerea preşedintelui consiliului judeţean, bugetul judeţului, virările de credite, modul de utilizare a rezervei bugetare şi contul de încheiere a exerciţiului bugetar. ***(art. 173 alin. (3) lit. a));***

- În vederea *îndeplinirii atribuţiilor privind gestionarea serviciilor publice de interes județean* ***(art.173 alin. (1) lit. d))***, consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind educaţia; serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială; sănătatea; cultura; tineretul; sportul; ordinea publică; situaţiile de urgenţă; protecţia şi refacerea mediului; conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale; evidenţa persoanelor; podurile şi drumurile publice; serviciile comunitare de utilitate publică de interes judeţean; turism; dezvoltare rurală; dezvoltare economică; alte servicii publice stabilite prin lege. ***(art. 173 alin. (5)).***

În exercitarea atribuţiilor ce îi revin, consiliul judeţean adoptă hotărâri (***art. 196 alin. (1) lit. a***)) cu majoritate calificată, absolută sau simplă, după caz. (**art. 182 alin. (1)**). Având în vedere faptul că potrivit prevederilor *art. 182 alin. (4)* din OUG nr. 57/2019 privind Codul administrativ, cu modificările și completările ulterioare, dispozițiile acesteia de la art. 124 - 127, 135, 136, 138, 139, 140 alin. (2) şi (3), precum şi ale art. 141 se aplică în mod corespunzător, hotărârile consiliului județean *privind bugetul local se aprobă cu majoritate absolută* (***art. 139 alin. (3) lit. a)).***

Ținând cont de

- adresa Direcției Tehnice nr. 3515/09.02.2023 cu privire la includerea in lista de investiții pe anul 2023 al obiectivului ” Reactualizare Studiu de Coexistență pentru investiția ”Modernizare DJ 1096 Supuru de Jos - Intersecție DJ 108P"”,

- nota de fundamentare a Direcției Dezvoltare Regionale nr. 3812/14.02.2023 privind includerea in bugetul local al Județului Satu Mare pe anul 2023 al obiectivului de investiție ”Strategia de dezvoltare a Județului Satu Mare”,

- adresa Spitalului Orășenesc Negrești Oaș nr. 1873/20.02.2023, adresa Filarmonicii Dinu Lipatti Satu Mare nr. 116/21.02.2023, respectiv adresele Centrului Judeţean pentru Conservarea şi Promovarea Culturii Tradiţionale Satu Mare nr. 302/21.02.2033 și nr. 320/2023 privind propunerea de modificare a Listei de investiții pe anul 2023 a acestor instituții,

în baza celor menționate mai sus, se recifică anexele nr. I, II, 1.1/1, 1.1/16, 1.1/26, 1.1/30, 1.3, 1.4, 1.7, 2.2/2, 2.4/2, 2.7/1 și 2.7/2 ale bugetului general consolidat al Judeţului Satu Mare pe anul 2023, după cum urmează:

lei

|  | *Total influențe (+/-)* |
| --- | --- |
|
| **TOTAL VENITURI** | ***-*** |
| Impozit pe mijloacele de transport | *-178.000* |
| Impozit pe mijloacele de transport detinute de persoane fizice \*) | -1.428.000 |
| Impozit pe mijloacele de transport detinute de persoane juridice \*) | +1.250.000 |
| Taxe si tarife pentru eliberarea de licente si autorizatii de functionare | *+178.000* |
| **TOTAL CHELTUIELI** | ***-*** |
| **51.02 – Autorităţi publice şi acţiuni externe** | ***+90.500*** |
| **cheltuieli de capital** | ***+90.500*** |
| Strategia de dezvoltare a Județului Satu Mare | *+90.500* |
| **67.02 – Cultură, recreere și religie** | ***+200.000*** |
| **Centrul Judeţean pentru Conservarea şi Promovarea Culturii Tradiţionale Satu Mare** | ***+200.000*** |
| Secțiunea de dezvoltare | *+200.000* |
| **70.02 – Locuinţe, servicii şi dezvoltare publică** | ***-290.500*** |
| **Cheltuieli de capital** | ***-290.500*** |
| Servicii pentru realizarea documentațiilor tehnico-economice necesare pregătirii unor proiecte care vor fi depuse spre finanțare din fonduri externe nerambursasbile, aferente perioadei de Programare 2021-2027 | *-290.500* |
| **84.02 – Transporturi** | ***-*** |
| **Drumuri si poduri** | ***-*** |
| ***cheltuieli de capital*** | ***+29.580*** |
| Reactualizare Studiu de Coexistență pentru investiția ”Modernizare DJ 1096 Supuru de Jos - Intersecție DJ 108P | *+29.200* |
| Actualizare Expertiză tehnică + DALI + Documentații pentru obținerea avizelor și Elaborare Proiect Tehnic de Execuție, DTAC, verificarea tehnică de calitate a documentațiilor și asistență tehnică din partea proiectantului pentru obiectivul de investiție ”Modernizare DJ 196 Supuru de Jos – intersecție DJ 108P” | *+380* |
| ***Restituiri plăți anii anteriori*** | ***-29.580*** |
| **Excedent/Deficit** | ***0*** |

Ca urmare a celor prezentate anterior, în temeiul prevederilor art. 182 alin. (4) cu trimitere la art. 136 alin. (10) din Ordonanța de urgență a Guvernului României nr. 57/2019 privind Codul administrativ, cu modificările și completările ulterioare, propunem aprobarea Proiectului de hotărâre privind rectificarea bugetului general consolidat al Judeţului Satu Mare pe anul 2023.

**DIRECTOR EXECUTIV, ŞEF SERVICIU,**

**Hadady Éva Katalin Manţa Magdalena Sofia**

**VIZAT JURIDIC:**

**Roşu Adriana Carmen**

Red. /Tehn. VE

5 ex.